**Fejér Megyei Önkormányzat Közgyűlésének**

**98/2020. (IX.24.) határozata**

**a Közép-Duna Menti Fejlesztési Tanács működéséhez szükséges tagi hozzájárulás biztosításáról**

A Fejér Megyei Közgyűlés megtárgyalta a „Javaslat a Közép-Duna Menti Fejlesztési Tanács működéséhez szükséges tagi hozzájárulás biztosítására” című előterjesztést és az alábbi határozatot hozta:

1. A közgyűlés egyetért azzal, hogy a Közép-Duna Menti Fejlesztési Tanács által meghatározott 1.500.000,-Ft tagi hozzájárulást Fejér, Bács-Kiskun és Tolna Megye Önkormányzatai településszám-arányosan biztosítsák és ezzel összefüggésben Fejér megye vonatkozásában az érintett 8 településre jutó arányos tagi hozzájárulás összegét a közgyűlés a Fejér Megyei Önkormányzat költségvetésében biztosítja.
2. A közgyűlés felkéri elnökét, hogy a döntésről a Közép-Duna Menti Fejlesztési Tanács Elnökét a határozat megküldésével tájékoztassa, továbbá gondoskodjon a tagi hozzájárulás kincstári fizetési számlára történő megfizetéséről.

**Felelős**: dr. Molnár Krisztián

 közgyűlés elnöke

**Határidő**: 2020. szeptember 30.

Székesfehérvár, 2020. szeptember 24.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: